Ejjew nassumu għal minuta li m'hemm l-ebda politikant involut f'din il-kwistjoni maħmuġa kollha. Ma ttikx f'għajnek li raġel ipprova jaħrab mill-pajjiż b'bagalja mimlija flus? Ma ttiks f'għajnek li negozjant ipprova jaħrab mill-pajjiż fuq lussuż minn dak li hu effettivament il-marina privata tiegħu? Ma ttikx f'għajnek li l-istess negozjant ħareġ mill-qorti jippassiġġa b'ħarsa ta' sfida daqs li kieku kien xi ċelebrità? Ma ttikx f'għajnek li xi ħadd jista' iwaqqaf kumpanija barra minn Malta sabiex jirċievi flus dubjużi minngħand nies dubjużi, kollox mhux taxxabli? Ma ttikx f'għajnek li xi ħadd seta' jneħħi ċittadin inkonvenjenti billi jqabbad lin-nies sabiex iwettqu l-qtil? Ma ttikx f'għajnejk li l-politikanti jappuntaw il-ġudikatura? Ma ttikx f'għajnek li rridu nduru għall-maħfriet Presidenzjali sabiex issir ġustizzja? Ma ttikx f'għajnek li negozjanti li huma akkużati b'ħasil ta' fluq u qtil huma fl-assi nazzjonali tagħna? Ma ttikx f'għajnek li l-politikanti tagħna huma ħbieb tal-qalba ma' dawn in-nies, u jistiednu lil xulxin f'attivitajiet soċjali? Anke jekk nassumu li ħadd minnhom m'hu direttament involut f'dan kollu, possibli kienu għomja għal dak kollu li kien qed jiġri madwarhom? Għaliex anke fuq hekk biss jagħmilhom mhux tajbin biex jiggvernaw. Ħafna kienu dawk li kkritikaw lill-politikanti li ma tkellmux – iżda ftakru li qegħdin nitkellmu fuq qtil ikkummisjonat u delitti premeditati. Kull darba li ċċapċap lill-korrot tkun qed issaħħilhom il-poter. Daqshekk PL/PN. Wasal iż-żmien għat-Tieni Repubblika.
X'jimpurtani?